
Kanpezu-Arabako Mendialdeko Kuadrillari 7.788,75 euroko zuzeneko dirulaguntza ematea, Babes Zibileko Boluntarioen Zerbitzuak 2021eko ekitaldian eragindako gastuak ordaintzeko.

Duela hamabost urte baino gehiagotik, Arabako Foru Aldundiak urtero ematen dio dirulaguntza Arabako Mendialdeko Kuadrillari, Babes Zibileko Boluntarioen Elkartearen jarduerarako. Arabako Foru Suhiltzaileak erakunde autonomoa sortu zenetik, erakunde hori arduratzen da diruz lagundutako jarduera hori gauzatzeaz. Babes Zibileko Boluntarioen Zerbitzua izateak haren jardun eremuan larrialdiak hobeto kudeatzea dakar; izan ere, ezbeharren lekutik hurbil egoteak horietara heltzeko eta ondorioak arintzeko aukera ematen du. Hori dela eta, bidezkoa da Arabako Mendialdeko Kuadrillari dirulaguntza ematea, boluntarioen elkarte hori mantentzeko.
Urtarrilaren  26ko 1/2021 Foru Arauaren bidez, Arabako Lurralde Historikoaren 2021eko ekitaldirako aurrekontu orokorrak onetsi ziren. Haren IV. eranskinean, "Dirulaguntza izendunak" izenekoan, 2021eko aurrekontuko 11.1.00.10.00.481.00.02 partida jaso zen, “Arabako Mendialdeko Kuadrillako Babes Zibileko Boluntarioen Elkartea" izenekoa, honako deskribapen honekin: “Hitzarmena Kanpezu-Arabako Mendialdeko Babes Zibileko Boluntarioen Elkartearekin, suhiltzaile profesionalei laguntzeko eta babes zibileko zenbait ekintzatan parte hartzeko”.
Gaur egun, Gaubeakoa eta Arabako Mendialdekoa daude martxan.
Kuadrillak idazki bat bidali dio erakunde autonomoari, zeinean zehazten baitu Babes Zibileko Zerbitzuaren 2021eko ekitaldirako aurrekontua 12.560,00 eurokoa dela. Dirulaguntza aseguru-gastuen ehuneko 100 eta gainerakoen ehuneko 50 da. Horrek, ekitaldi honetan, 7.788,75 euroko zenbatekoa ematen du.

Hori oinarri hartuta, bidezkoa da Kanpezu-Arabako Mendialdeko Kuadrillari 7.788,75 euroko diru kopuru hori ematea.
Horregatik, eta ditudan ahalmenez baliatuz, hauxe

EBAZTEN DUT
Lehenengoa. Onestea Arabako Mendialdeko Kuadrillari 7.788,75 euroko dirulaguntza ematea Babes Zibileko Boluntarioen Zerbitzuak 2021eko ekitaldian izandako mantentze gastuak ordaintzeko. Zenbateko hori Arabako Foru Suhiltzaileen 2021eko aurrekontutik ordainduko da, hain zuzen, “11.1.00.10.00.481.00.02 Arabako Mendialdeko Kuadrillako Babes Zibileko Boluntarioen Elkartea” partidatik (taldea: 21.1.21, xedapena: 105.xxx), egindako gastuen ordainagiriak, jatorrizko fakturak edo fotokopia konpultsatua aurkeztu ondoren.
Bigarrena. 2021eko abenduaren 31 baino lehen, dirulaguntzaren justifikazio kontu sinplifikatua bidali beharko da, xehetasun hauekin:
a) Ekintzaren memoria, dirulaguntza ematean ezarritako baldintzak bete direla justifikatzen duena eta burututako jarduerak eta lortutako emaitzak adierazten dituena.
b)	Jarduerak eragindako gastuak sailkatuta ageri diren zerrenda, datu hauekin: hartzekodunaren eta agiriaren identifikazioa, zenbatekoa, agiria noiz eman den eta, hala badagokio, ordainketa eguna, kalkulaturik zegoen aurrekontuan gertatu diren desbideratzeak adierazita.
c)	Diruz lagundutako jarduera finantzatu duten bestelako sarrera edo dirulaguntzen xehetasunak, zenbatekoa eta jatorria adierazita.
d)	Aplikatu ez den gerakinik badago, itzulketaren ordainketa gutuna, bai eta horietatik eratorritako interesena ere.
e)	200,00 eurotik gorako fakturen jatorrizko agiria edo fotokopia konpultsatua eta ordainagiriak.

Hirugarrena. Ebazpen honek administrazio bidea amaitzen du, eta honen aurka administrazioarekiko auzi errekurtsoa jarri ahal izango da, jakinarazi eta hurrengo egunetik hasita bi hilabeteko epean, Gasteizko Administrazioarekiko Auzietarako Epaitegian, edo nahi izanez gero, berraztertzeko errekurtsoa, hilabeteko epean, ebazpena eman duen erakundean bertan; hori guztia, Administrazioarekiko Auzien Jurisdikzioa arautzen duen uztailaren 13ko 29/1998 Legeak 46.1 artikuluan aurreikusitakoaren arabera, Administrazio Publikoen Administrazio Prozedura Erkidearen urriaren 2ko 39/2015 Legeak 123. artikuluan xedatutakoarekin loturik.

